Harin da mayakan Boko Haram suka kai jiya a Maiduguri ya zone dai dai lokacin da aka tsara mukaddashin shugaban Najeriya, Yemi Osinbajo, zai kai ziyarar aiki yau Alhamis a yankin.
Mataimaki na musamman a ofishin mukaddashin shugaban Najeriya, Alhami Hafizu Ibrahim, ya ce dole ne sai jami’an tsaro da gwamnatin jihar Borno sunyi nazari, domin tabbatar da cewa idan har Osinbajo zai kai ziyara kamar yadda aka tsara ko ya soke.
Duk da yake a baya jami’an tsaron Najeriya sun tabbatarwa da al’umma cewa anci karfin Boko Haram, sai dai kuma masana ganin har yanzu kungiyar na samun goyon baya. kuma idan har ba shawo kan al’amuran cin hanci da rashawa a Najeriya ba, zai yi wahala a ci karfin al’muran Boko Haram.
An Shirya Osinbajo Zai Ziyarci Maiduguri - 2'54"